SMPC พุ่งแรงในรอบ 8 เดือน ลุ้นยอดขาย Q1/61 ทำนิวไฮต่อ ทั้งปี 61 โต 20%
SMPC พุ่งแรงในรอบ 8 เดือน ลุ้นยอดขาย Q1/61 ทำนิวไฮต่อ ทั้งปี 61 โต20% โดย ณ เวลา 10.28 น. อยู่ที่ระดับ 14.60 บาท บวก 0.80 บาท หรือ 5.80% ด้วยมูลค่าซื้อขาย 37.44 ล้านบาท
21 ก.พ. 2561

ผู้สื่อข่าวรายงาน บริษัท สหมิตรถังแก๊ส จำกัด (มหาชน) หรือ SMPC ณ เวลา 10.28 น. อยู่ที่ระดับ 14.60 บาท บวก 0.80 บาท หรือ 5.80% ด้วยมูลค่าซื้อขาย 37.44 ล้านบาท ราคาพุ่งแรงในรอบ 8 เดือน โดยนับตั้งแต่หุ้นทดสอบระดับ 14.70 บาท เมื่อวันที่ 5 มิ.ย.60

บล. เคทีบี ระบุในบทวิเคราะห์วันนี้(21 ก.พ.) ว่า  SMPC คาดปริมาณขาย ไตรมาส1/61 จะทำสถิติสูงสุดใหม่ต่อเนื่องจากไตรมาส 4/60  จากคำสั่งซื้อที่เข้ามาอย่างต่อเนื่อง และคาดยอดขายทั้งปี 61 จะเติบโตสูง 15-20% ตามความต้องใช้ถังแก๊สที่เติบโตในตลาดบังกลาเทศและแอฟริกา
สำหรับปี 61 จะมีการเพิ่มกำลังการผลิตต่อเนื่องเป็น 10 ล้านใบ/ปี จากสิ้นปีก่อนที่ 8.2 ล้านใบ/ปี คาดว่าจะแล้วเสร็จใน ไตรมาส 3/61 ซึ่งหลังจากนี้ SMPC จะเริ่มขยายกำลังการผลิตในต่างประเทศ ที่คาดว่าจะเห็นความชัดเจนในปลายปีนี้ ด้านกำไรปกติ ไตรมาส1/61 เราคาดว่ายังมีลุ้นทำสถิติสูงสุดใหม่ จากราคาขายที่เริ่มปรับตัวขึ้น และคาดว่าทั้งปี 61 กำไรสุทธิจะทำสถิติสูงสุดใหม่ได้ต่อเนื่องที่ 573 ล้านบาท เพิ่มขึ้น 8% เทียบช่วงเดียวกันของปีก่อน ทั้งนี้ ยังคงคำแนะนำ ซื้อ ราคาเป้าหมาย 15 บาท